Brændevinsbrænderen og hans datter En indsigelse mod maleren J. F. Willumsens skildring i den nylig udkomne erindringsbog af hans første ægteskab. - PDF\nBrændevinsbrænderen og hans datter En indsigelse mod maleren J. F. Willumsens skildring i den nylig udkomne erindringsbog af hans første ægteskab.\nDownload "Brændevinsbrænderen og hans datter En indsigelse mod maleren J. F. Willumsens skildring i den nylig udkomne erindringsbog af hans første ægteskab."\n1 Gengivelse ord for ord af kronik i Politiken den 3. og 4. december 1953 Brændevinsbrænderen og hans datter En indsigelse mod maleren J. F. Willumsens skildring i den nylig udkomne erindringsbog af hans første ægteskab. Maleren J. F. Willumsen har i mine erindringer, som er udkommet i efteråret 1953, givet en skildring af sit første ægteskab med Juliette Meyer, datter af en københavnsk brændevinsbrænder. Forfatteren Steen Christensen, som var en nær bekendt af fru Juliette og efter hendes død fik overladt hendes store brevsamling, giver på grundlag af den i denne kronik et noget andet billede end Willumsens eget af denne vigtige periode i hans unge kunstnerliv. Midt på storstuens bedste væg, og uforstyrret af andre billeder, hang Jotunheimen. Et gråt silkegardin kunne trækkes for det kostbare kunstværk, som altid var tildækket, når ingen opholdt sig i den lidet benyttede stue. I loftet var anbragt en slags lyskaster, en række elektriske pærer i en aflang skærm, som kunne sende et jævnt og klart lys over hele den store billedflade og få de sindbilledlige relieffer på siderne til at træde frem med den rette skyggevirkning. Jotunheimen beherskede stuen og gjorde den næsten til et tempel. Juliette Willumsen holdt vist også af og til andagt foran det magtfulde billede, som indtager en central plads i dansk kulturhistorie, og som var så nær knyttet til den første både lykkelige og smertefulde periode af hendes ægteskab med kunstneren J. F. Willumsen. Jeg har selv stået sammen med hende foran Jotunheimen, stået andægtigt, ja, ladet mig besætte af billedets dæmoniske kulde. Bag ved os lå stuen i mørke, sådan husker jeg det, et koldt og sukkende mørke, hvori de store tunge møbler ligesom opløstes i uvirkelighed. Det var i det år det forår da Juliette Willumsen måtte afhænde sin lystgård i Nordsjælland og opløse det hjem, som hun havde håbet at leve i til sin død. Hun fortalte mig om den rædsel, der havde grebet kunstneren, da han på sin Norgesrejse i 1892 kom til Jotunheimen og første gang så det vilde og usalige landskab den ensomheds- og bjergrædsel, som han senere havde måttet male sin sjæl løs fra. Hun kunne også have fortalt mig, at den 29 årige Willumsen var højst utilfreds med den ensformige norske mad den evige kogte ørred og myseosten og var meget vred på det norske sprog, som forekom ham ækelt, unuanceret, ukultiveret og uden ordentlig benbygning...og vred på de dårlige senge og fuld af længsel efter silke-edderdunstæpperne i sit hjem i Paris. Men Juliette nævnede aldrig noget, der kunne kalde på smilet i forbindelse med J. F. Willumsen. I hendes mund var han bestandig geniet ja, det højtstræbende, måske frygtelige, men altid tilbedelsesværdige overmenneske.. Engang spurgte hun mig, om jeg ville hjælpe hende med at skrive hendes livserindringer. Hun havde også meget at fortælle. Der kunne godt være kommet en læseværdig bog ud af hendes oplevelser storborgerliv i København, kunstnerliv i Paris, ensomme dage i Rom og på Mallorca, indtryk af mange af tidens berømte mænd hun havde været i stue med Strindberg, Hamsun, Gauguin, nære venner af hende var Carl Nielsen og Sophus Claussen. Hun havde som lille pige hørt til fru Heibergs kæledægger, kom sommetider og legede hos hende og var engang i en ruf blevet verfet ud af stuen, fordi eventyrdigteren, Etatsråd, Professor H. C. Andersen var kommet på visit, stod i forstuen og allerede havde skubbet galocherne af... Juliette fik aldrig skrevet sine erindringer. I sine sidste år følte hun sig gammel og træt. Men en dag, en halv snes år før hun døde, sagde hun til mig, at jeg engang skulle skrive noget om hendes 1\n2 far, den gamle brændevinsbrænder Meyer. - Willumsen påtænker at udsende sine livserindringer, sagde hun, og jeg er bange for, at han ikke vil være helt retfærdig mod min far i den bog... Juliette Willumsen bestemte, at hendes brevsamling, der bl.a. omfatter breve fra hendes far, J. F. Willumsen og hende selv, skulle overgives til mig efter hendes død. Brevene har nu ligget i mit skrivebord i fire år og jeg havde næsten glemt dem, da jeg ved at læse J. F. Willumsens Mine erindringer så, at den store kunstner har følt sin forbindelse med familien Meyer som en mesalliance. Ja, sådan står der og det mindede mig om brevene og mit løfte... Ved at forlove sig med kunstnerinden Juliette Meyer fik Willumsen en brændevinsbrænder til svigerfar og den unge maler, der i øvrigt var søn af en marskandiser og forhenværende beværter, kunne ikke hindre sine tanker i at kredse om det fornedrende i at blive i familie med en mand, der fabrikerede snaps til ulykke for mange fattige mennesker. Ja og havde Willumsen ikke lidt af svaghed for kvindetårer, så ville det aldrig have stået at læse i nogen bog, at han en skønne dag i 1887 sad forankret i en borgerfamilie, han ikke kendte, forlovet med en pige, om hvem han dårligt anede noget og blændet af funklende rigdom og ord. Havde han ikke ladet sig besnære af den stakkels Juliettes tårer, så var han ikke kommet i nogen mesalliance må vi tro og så var for resten denne artikel her aldrig blevet skrevet. J. F. Willumsen udgik fra et velsitueret småborgerhjem. Juliette Meyer var født i en af Københavns mest velhavende bourgeoisifamilier. Willumsen var enebarn. Juliette den ældste af en flok på ti den gamle Meyer og hans hustru var frugtbare mennesker. De satte i alt femten børn i verden. Christen Hansen Meyer var tredje generation af en brændevinsbrænderslægt, der ejede en halv snes brænderier og spritfabrikker. Meyer var dog ikke fra sin ungdom uddannet i det fag. Han var arkitekt, men i 1860 oprettede han ved sin fars hjælp et brændevinsbrænderi på Vesterbro og det vides at hans brændevin var af god kvalitet og derfor kom i ry og bragte ham mange penge. Meyer var også et opfindertalent og havde fået patent på fire opfindelser. Han var et godt hoved og en driftig mand. Han blev medlem af flere kommissioner og udvalg og fik titel af Kgl. Agent. I hjemmet var han naturligvis Pater Familias, myndig, i tidens stil, ikke uden mildhed, men en mand, der ikke yndede at blive modsagt. Overfor fremmede var han af en vis jovial bredde, men alligevel formel, tre skridt fra livet! Kun overfor én eneste mand udefra har man set ham aflægge sit officielle væsen og optræde med umiddelbar hjertelighed og den mand var kunstner og hed J. F. Willumsen. Vistnok var gamle Meyer selv en kunstnersjæl, i hvert fald havde han ganske frivilligt studeret arkitektur. Fire af hans børn udviklede kunstneriske evner. Harriet gift Nygaard digteren Fredrik Nygaards mor, dyrkede malerkunsten, Emil, senere kontorchef i Finansministeriet, havde anlæg for musik. Johannes blev skuespiller ved det Kongelige Teater, og Juliette var billedhuggerinde. Smukke og fine arbejder af hende er at se på Kunstindustrimuseet. Hun begyndte som elev på Kyhns Malerskole og kom senere til Oscar Matthiesen, hvor hun traf sin skæbne, ja, sin skæbne. Måske burde gamle Meyer have sat sig imod den alliance, måske! Men han greb til med begge hænder læs derom i Willumsens erindringsbog. Gamle Meyer synes at være blevet henrykt over at få en kunstner ind i familien. En ungdomsdrøm om selv at være kunstner blev derved på en måde næsten opfyldt. Willumsen var en nær ven af Oscar Matthiesen og kom tit på hans atelier, kom slentrende og kikkede på elevernes arbejder, og sagde sin mening om dem. Kritiserede og gav anvisninger. Og de unge malerdamer blev snart helt begejstrede for Willumsen, som ganske vist ikke kunne måle sig med kæmpen Matthiesen i legemspragt, men som forekom dem at vide noget mere om kunst. 2\n3 Juliette blev helt væk i ham. Var det ikke smukt af hende? Willumsen syntes det ikke ikke nu mere. I sommeren 1887 begynder de at veksle breve. Efter hans opfordring. Han opholder sig på Mols efter at have gjort en fodtur i Jylland. Hun er på Silkeborg Vandkuranstalt, lidt svag og lidende, hvad rige unge damer i de tider helst skulle være et par gange om året. Han har haft en pragtfuld tur, festlige oplevelser i det mørke Jylland og skriver på jysk. Helt godt jysk endda. Når man ikke har læst det brev, ved man ikke, hvor meget godt humør den store gamle mand efterhånden har mistet! Indlagt i brevet findes et amatørfotografi af Matthiesen og kæreste og Willumsen og Frk. Meyer to par og han bemærker, at folk der har set dette billede tror, at det er galt fat med ham og Fr. Meyer. Et par dage efter svarer Juliette i et aldeles nydeligt og gennemdannet brev. Hun beklager sig over, at hun må henslæbe sin ungdom i den kedsomhed, som form, moder og vedtægter påtvinger unge damer af hendes kredse. Det er en pine aldrig at turde være sig selv. Men jeg keder dem vist med mine emanciperede talemåder. Hør for resten, gå nu ikke hen og forelsk Dem i skolemesterens datter det er så besværligt at have sin kæreste så langt borte fra København. Så er der igen brev fra Willumsen. Han udfolder sig i betragtninger over den borgerlige dannelse. Og hvor er kvinden, som skulle supplere manden? Hende ser man nok ikke meget til. Det er kun glasvaser, skøre i stilken, man finder nu om stunder. Omgås frit tal frit! Men for resten hvis man ikke skal forelske sig i nogen på Mols, og der er et par kønne herremandsdøtre, så må man se Fr. Meyer, og det snart. Kom til Århus en eftermiddag. De besvimer, kære, Hoffmannsdråber. Hendes svar mangler men vi tør vel ikke tro, at Frk. Meyer har været så emanciperet, at hun har vovet at stikke fra vandanstalten i Århus med kunstmaler Willumsen? Om efteråret genoptog Juliette sine studier på Matthiesens malerskole og Willumsen kom atter på jævnlige besøg hos sin gode ven og aldrig var han karrig med kritik og gode råd. Fra den periode findes der et venindebrev til Juliette, der synes at have udgydt sit hjerte for en rask og munter pige ved navn Marie: Det er dog pokkers så du er melantraurig, skriver Marie... det må i grunden ikke være så rart at have flere tilbedere, når man hælder lidt til dem alle... jeg tror nu alligevel, det ender med Willumsen. Frederik talte om, at du ikke mere skulle male hos Matthiesen, så skal du vel hos Willumsen og så er nu min mening, at det ender med forskrækkelse. Juliette kommer flot svansende ned ad Østergade med sin malerklat under armen nå jeg siger ikke mere, men der bliver en sukken blandt alle de stakler... Omkring Nytår 1888 opgiver Matthiesen sin malerskole og hans elever lejer et lokale og engarerer Willumsen som deres lærer. Omtrent samtidig begynder ifølge Juliettes optegnelser en hemmelig forlovelse mellem hende og Willumsen. Og i marts bliver de to unge enige om, at det ville være lykkeligere for dem, om deres forældre fik besked om deres forhold. Den første forårsdag 1888 har været en frygtelig dag for dem begge. I hendes hjem var forbavselsen forfærdelig stor. Hun kom i skarpt forhør, og Kongelig Agent C. H. Meyer bestemte sig til omgående at opsøge den unge kunstmaler. Et brev, som Juliette havde skrevet til sin ven blev standset. Alt skulle gå reglementeret til. Det lykkedes hende dog mundtligt at meddele Willumsen, at hendes far var på trapperne, hvad han i det øjeblik bogstaveligt var, i pels og høj hat og hendes meddelelse skal have været et drøjt slag for hendes vordende forlovede. I et brev af 21. marts er hun fuld af medlidenhed med den stakkels Willumsen. Hvad han mente, kan vi læse i hans erindringsbog. Har Juliette været alt for forelsket og alt for opsat på at berede sin skæbne? 3\n4 Men få dage efter sad Willumsen ved brændevinsbrænderens rige bord og var forlovet med en pige, som han dårligt anede noget om. Med et moderne udtryk: kidnappet! Men brændevinsbrænderen var tilfreds med sit bytte. Han så, at svigersønnen havde talent og energi. Hans gamle kunstnerhjerte kom den unge kunstner faderligt i møde. Havde han været en ordinær brændevinsbrænder, ville han måske have tænkt: min datter gift med en malerklat mesalliance! Men brændevinsbrænder Meyer drømte om et kunstens århundrede, som han engang udtrykte sig overfor svigersønnen: Det 19. århundrede var et videnskabens, dampens, elektricitetens, kampens og nervøsitetens århundrede. Gid det 20. må få sit mærke i historien som et kunstens århundrede. Ja, brændevinsbrænderen hængte sine fremtidsdrømmes gyldne kåbe om svigersønnens skuldre og formanede sin datter til at være hans gode stjerne og til at styrke og begejstre hans mod og tanke. I de tider skulle en forlovelse helst vare mindst et år. Ingen overilelser! Brændevinsbrænderen satte sig i bevægelse for at få svigersønnen ud at rejse: en kunstner burde til Paris. De gamle Willumsens var ikke meget villige til at slippe sønnen løs og yderst betænkelige ved omkostningerne. Men det lykkedes Meyer at få dem overtalt. Han skød selv en sum til idet han købte et af Willumsens billeder. Senere lod han ham tilflyde mindre beløb. Willumsen var borte i trekvart år, i Paris og i Spanien, og kom hjem med gode billeder og med endnu mere mod på det sydlige Europa. Og nu begyndte svigerfaderen at tænke på at lade de unge bosætte sig i Paris efter brylluppet. Han ville godt have afholdt alle udgifterne selv, men han fandt det mest rimeligt, at de gamle Willumsens var med til at understøtte deres eneste barn. Men det faldt hårdt at få dem med: Jens Ferdinand kunne jo gå hen og blive alvorlig påvirket af den moderne radikale kunst, som grassede dernede, og som de havde hørt så meget grueligt om. Først efter lange og møjsommelige forhandlinger bøjede de sig for den rige Meyers veltalenhed og pondus. De gik ind på foreløbig at give et tilskud på hundrede kroner om måneden. Meyer skulle yde det samme. Den samlede månedlige understøttelse skulle altså være på to hundrede kroner, hvilket var meget pænt i de tider, da f.eks. en politibetjents månedsgage var under det halve. Morgenen efter brylluppet stor og flot fest rejste Willumsen og Juliette til Paris. Og nu begynder gamle Meyers breve, der tegner billedet af en svigerfar, som mangen ung kunstner måske kunne have misundt Willumsen. Vistnok er Meyer lidt bange for, at svigersønnen skal blive helt indfanget af den moderne kunst han ville helst kunne genkende den nye Willumsen og taler om hans smukke geniale ungdomsarbejder. Han skal ikke ud for at blive en ny Willumsen, men for at blive en større...og kære Juliette, sørg nu endelig for at gøre lejligheden hyggelig. Alle rimelige ønsker skal vi nok hjælpe jer med at få opfyldt... men det vigtigste er Willumsens fremtid - I Meyers breve er der gang på gang ros og opmuntring til svigersønnen. Vi ved, at en kunstner mere end alle andre mennesker har opmuntring nødig...gid du må høste løn for den tornefulde vandring, du må gøre på kunstens hellige enemærker. Det lyder måske lidt for patetisk, ja, men i samme brev findes nogle bemærkninger, der viser, at millionæren virkelig var beskeden overfor sin fattige 27-årige svigersøn. Når han ikke skriver så ofte til Willumsen personligt som til datteren, er det fordi jeg er ked af at skulle røbe lige overfor dig, hvor lidt jeg har lært i skolen, og jeg bilder mig ind, at det ikke kan ses, når det er gået igennem filteret hos Juliette. Han beder Willumsen bringe hans kragetæer ud af verdenen, men håber, at brevenes indhold må kunne give ham erindringen om en ven. Og der gik ikke få penge fra brændevinsbrænderen til kunstnerparret i Paris. Man vil måske tvivle, når man har læst Willumsens erindringsbog men foran mig ligger en med Willumsens egen hånd 4\n5 udfærdiget opgørelse over den hjælp, han og Juliette modtog mellem 17. september 1890 og 15. juni 1891, og den viser, at Meyer har sendt Frank., mens de gamle Willumsens kun har bidraget med Frank. Meyer lod det heller ikke mangle på store fetalje pakker. Da Juliette skulle have sin førstefødte, skikkede de gamle hende en prøvet husassistent fra Frydendalsvej hun skulle ikke nøjes med en parisisk pige. I sommeren 1892 sender han svigersønnen på en studierejse til Norge. Året efter tilbyder han ham en rejse til Amerika verdensudstillingen i Chicago. Gamle Meyer tager initiativet og afholder udgifterne, i hvert fald langt den største del af udgifterne han synes hele tiden, at Willumsens forældre skal skyde lidt til. Jeg må frigøre mig for det ansvar, at Willumsen ikke får liv til at klare sig selv o.s.v.. Gamle Willumsens var altså bange for, at brændevinsbrænderen skulle fordærve dem deres søn med sine understøttelser og gaver. Willumsen selv synes at have været ret fornøjet med sin svigerfar og slet ikke vred på hans brændevinspenge. Under Norgesrejsen udtrykker han sin glæde over svigerfaderens varme hjerte og til Juliette siger han begejstret, at hun både har bragt ham midler til at arbejde for og inspiration til hans kunst, han var ikke blevet til noget, hvis han ikke havde truffet hende...det var dengang! Efter hjemkomsten fra Amerika tog Willumsen fat på sit store relief, og i sommeren 1894 forærede Meyer ham en keramisk ovn til hans eksperimenter. Han var ellers ikke just indtaget i udkastet til relieffet, hvad enkelte kunstinteresserede måske godt kan forstå end nu i vor fremskredne tid! Gamle Willumsen er imidlertid ved helt at løbe fra sine løfter om at bidrage til de unges pariserophold. Han har fået et frygteligt stød ved en udstilling af sønnens arbejder i foråret Willumsens billeder havde vakt både harme og latter hos det københavnske borgerskab, og den gamle marskandiser måtte give sine medborgere ret. Willumsen måtte være sindssyg! Marskandiseren skrev vredesskummende breve til sønnen: Her gik han gamle mand og turde næppe vise sig på gaden. Folk vidste, at han var far til den gale maler, og ville pege fingre af ham. Han listede sig af sted langs husrækkerne, men en dag havde han sneget sig ind på udstillingen med en god skarp kniv for at skære sønnens billeder i stykker hvad han dog desværre ikke havde kunnet komme til. Han vil nu have børnene hjem straks. Willumsen skal en tur på 6. afdeling. Når han er blevet kureret, kan han og Juliette få en mel- og grynforretning. Men gamle Willumsen var for god en far til at tro, at sønnen var den eneste skyldige. Bagved stod Juliette. Det var hende, der havde ført Willumsen ind på de gale veje. Gamle Meyer med sine penge var visselig heller ikke uskyldig. Brændevinsbrænderen er stadig meget rolig, men han må tage mange vidtløftige diskussioner med sin medsvigerfar og får mere og mere uvilje mod ham. Endnu i april 1892 tror han, at gamle Willumsen har et lige så kærligt hjerte for sit barn, som moderen. Han vil bare imponere sønnen ved at vise karakterstyrke. Han har ikke haft godt af at gå i den underjordiske hule (Marskandiserbutikken), som han det meste af døgnet opholder sig i. Men da Meyer året efter hører, at gamle Willumsen er begyndt at indskrænke sig og formentlig sulter sin kone, bliver han alvorlig vred: Spilles der komedie med mig? Såfremt han har ære i livet, skal han ikke komme så let fra det. Nu vil jeg gøre op. En tid lang betalte brændevinsbrænderen alene de unges ophold i Paris og de udgifter, som forarbejderne til relieffet førte med sig. Men i juli 1894 er han blevet grundig træt af kampene med gamle Willumsen. Muligheden af en forståelse burde ikke være udelukket, desværre gør jeg mig ikke store forventninger. Han vil tage under overvejelse at give de unge et forskud på Juliettes arv, men noget bindende tilsagn vil han ikke give, for i meget deler jeg din faders standpunkt og vil ikke for egen regning bære ansvaret for at befordre den kunstretning, du er inde på - dog - vil gamle Willumsen være med igen, så vil Meyer heller ikke svigte - idet han håber, at kunstkritikken vil være svigersønnen gunstig. 5\n6 Nu kommer et fortvivlet brev fra Juliette: Willumsen har været ude af sig selv. Han taler om at udvandre til Amerika. Bare I vil låne os nogle penge. Vi har ikke så stor skyld. Vi er begge flittige og alvorlige. Og gamle Meyer er straks blødgjort. Han skynder sig at sende et beroligende brev: Vi er bestandig eder nær og parate til i ord og gerning at give eder al vor kærligste understøttelse. Han har opsøgt medsvigerfaderen, men gamle Willumsen turde ikke, for sin samvittigheds skyld, blive ved med at sende penge at fremme sønnens kunstretning for. Meyer fornam, at han stod overfor en bedrøvet fader, som ikke var tilgængelig for forestillinger. Meyer foreslår nu de unge at bosætte sig i København. Han har en ledig 5-værelsers lejlighed i Valdemarsgade. Han vil også bygge et atelier til svigersønnen. For resten vil han nu håbe på, at gamle Willumsen vil gå i sig selv igen, når de unge er vendt hjem til København. J. F. Willumsens svar har en højst forhåbningsfuld, næsten begejstret tone - hvilket måske vil overraske erindringsbogens læsere. Først må han takke for en pengeanvisning, dernæst for løftet om ny bistand. Hvis svigerfar ikke var med, så var alt fuldstændig slukt, skriver han. Han lader forstå, at Paris har skuffet ham. Frankrig har vist sig at være et rent Kina, som aldrig vil anerkende fremmede. Franskmændene aner nemlig den dekadence, de befinder sig i, og tør ikke miste troen på, at de endnu har overherredømmet i al civilisation. Verdensbyens pulserende liv er stimulerende - men relieffet kan godt fuldføres i København. Og relieffet er hovedsagen - det skal engang på turné til verdens hovedstæder og vise hans evner og personlighed. Willumsen ser i ånden sig selv i København. Han vil bære sig ad som en hær, der har trukket sig tilbage på ét punkt og nu søger at indtage en fremskudt stilling på et andet. I sit Københavnske atelier (som brændevinsbrænderen jo skal bekoste), vil han indrette sig så fuldendt som muligt. Ovnene, en stor på 3-4 tons og en mindre, bør opsættes i et skur for sig. Selve atelieret skal deles i to afdelinger et til relieffet og et til de færdige kunstværker. I et forrum skal hans elever have deres skolestue han vil nemlig have elever. De kan hjælpe ham med det grovere arbejde på relieffet. Når alt er i orden, skal atelieret åbnes for publikum. Københavnerne skal i 8 dage have lejlighed til at se, hvordan en moderne kunstner arbejder og få indtryk af en mand, der vil og kan noget. Hvad angår lejligheden i Valdemarsgade, ønsker han bl.a. stuernes vægge oliemalede, kirsebærrøde i dagligstuen, lyst malakitgrønne i spisestuen, sovekammeret skal have tapet med lyse festlige farver, så han ikke skal komme i dårligt humør, straks han vågner. Ingen Aadring på dørene. Mange hilsener. Da den unge kunstnerfamilie forlod Paris, havde Willumsen ifølge sin erindringsbog ikke mere end tre hundrede kroner på sin sparekassebog. Men flyttegodset omfattede rigtignok både møbler, en keramisk ovn og det påbegyndte relief og transporten kostede efter Juliettes optegnelser 1500 kr. og i København ventede en herskabelig lejlighed, understøttelse, husassistent og løfte om en villa i Hellerup helt efter Willumsens hoved. Den følgende sommer stod villaen færdig med tilbygning til keramiske ovne og værksteder. En formersvend blev engageret. Der skulle ordentlig arbejdes. Bagved stod brændevinsbrænderen, men der var stadigvæk pengevanskeligheder, siger Willumsens erindringsbog. Juliette brugte for mange penge. Juliette var lad. Juliette holdt to husassistenter. Ja, men det var relieffet, siger Juliettes optegnelser, der bragte pengevrøvlet. Willumsen anede ikke, hvad det store foretagende kostede. Dette ulyksalige relief, som Nationen 30 år senere afkøbte kunstneren og anbragte i et kabinet på Kunstmuseet. I 1897 fik Willumsen tilbud fra Bing og Grøndahl om at lede deres kunstneriske afdeling. Brændevinsbrænderen satte sig ikke imod at han tog stillingen og forsømte arbejdet på relieffet han stillede ham frit. Den gamle tyran som Willumsen senere har kaldt ham. Hos Bing og Grøndahl traf Willumsen kunstnerinden Edith Wessel, og i sommeren 1998 bryder han med Juliette. Skilsmissen var ikke let. En dyb splittelse har der været i hans vilde sind. Han blev ved med at holde af Juliette, men han følte sig ikke gammel og færdig nok til at have familie: Kone og 6\n7 2 børn. Og han var forelsket i en anden. Og han kunne ikke finde sig i en svigerfar, der fordrede udbytte og som følte det som sin pligt at spæde til, og alligevel ikke spædte til på den måde, som Willumsen ønskede det. Juliettes fejl var, at hun altid handlede efter, hvad hendes for sagde og ikke efter sin mands råd og ønsker. Ja han har ikke gjort andet, end hvad han måtte gøre. Han holder af Juliettes søde smil og barnlige sind og hendes trofasthed og har dyb medlidenhed med hende. Men han hader hendes familie og al hendes slægt. Og han hader villaen i Hellerup det er den, der har skabt hans og Juliettes ulykke.og alle de timer, han har spildt på at grave i den forbandede have. Og han hader det land, han er født i. Og sine forældre kan han ikke få kærlighed til. Skæbnen rev ham og Juliette fra hinanden sådan følte han det. Dog hvem ved hvor langt og hvor længe de skal være fra hinanden, trods alt hører de sammen. Det var i november måned, han gik i sit fortabte hjem i Hellerup vild af sorg. Ulykkesfølelse og samvittighedsnag. Juliette rejste til Rom efter faderens råd. Ved Nytår 1899 skriver brændevinsbrænderen til sin datter. At det hele står for ham som en hæslig drøm. Men for Willumsen har han intet bedre ønske end at det må se alt det gode, han kunne skabe ved at vende hjem til sine hengivne, i vore hjerter skal kun være rum for glæde Gud give, han måtte forstå og føle alle længsler. Ved skilsmissen ønskede gamle Meyer, at Willumsen skulle overlade Juliette nogle af sine billeder som delvis erstatning for de udgifter, han havde haft på ham. Blandt disse billeder var Jotunheimen. Willumsen havde ansat deres samlede værdi til kr., men det beløb kunne de rigtignok ikke indbringe i Omtrent 20 år senere, i gullaschperioden, blev der livlig efterspørgsel efter Willumsens arbejder, og Juliette solgte en del til kunsthandler Levinsen for kr. Jotunheimen beholdt hun gården i Nordsjælland, som hun købte og nyindrettede efter malerisalget, fik hun kun stakket glæde af. Der var ikke megen lykke ved de penge. Jotunheimen kom ned i Glyptotekets kælder. Juliette tog ophold på Jernbanehotellet. Nu ville hun føle sig som på rejse resten af sin tid. Kufferterne stod fremme i værelset. Hun sad stille og resigneret, men hun havde dog bevaret en ungdommelig munterhed i sjælen og en kåd ungpigelatter, der pludselig kunne bryde frem og gøre alt omkring hende festlig. Men hendes smil var meget lille og tyndt, dengang hun sagde til mig: - Her sidder millionærens datter og geniets kasserede hustru og venter på at toget skal gå. (Steen Christensen). 7


Hvem kan hjælpe med GPS-tracking? – Teressas Sundheds- & TechMagasin\nVil du være sikker på, at sikkerheden er i top i din virksomhed og at der er overvågning og tracking på værdifulde materialer? I en virksomhed er det vigtigt at både medarbejder og kunde føler sig trygge og for at imødekomme dette, er det vigtigt med det rigtige sikkerhedsudstyr.\nOvervågning og alarmer er en del af en god sikkerhed, men GPS på f.eks. arbejdsudstyr er også et vigtigt fundament. Læs med her.\nVirksomheder kan have mange værdifulde redskaber, biler, udstyr eller for eksempel værktøj. Det er essentielt at disse materialer, produkter, køretøjer eller andet, er godt sikret mod uvedkommende. Desværre opstår der mange tyverier i blandt andet firmabiler, hvor at værktøj af en høj værdi bliver stjålet, eller hvor også, at bilen bliver taget.\nDet er som virksomhed en uheldig situation, som alle gerne vil undgå. Til køretøjer, som kræver ekstra sikkerhed, kan det være en stor fordel at få GPS, eller en såkaldt DNA-mærkning eller videoovervågning til at beskytte mod tyveri.\nMed en GPS igennem yourCompany, kan du være med til at sikre virksomheden bedre. Firmaet arbejder sammen med søsterselskabet FindMyGPS, hvor det er muligt at tracke det stjålne element, sådan at virksomheden kommer hurtigst tilbage til almindelig arbejdsgang blandt andet.\nTil forsikringsselskaber og håndværkere kan man med fordel bruge en trackingløsning som hedder ’STOP TYVEN’. Denne løsning er designet specielt til disse arbejdsområder. Med denne tracking løsning bruger man den såkaldte DNA-mærkning af de materialer som man vil beskytte.\nMed overvågning kan man også beskytte sig bedre mod uvedkommende og tyverier. Hvis der er områder, som for eksempel åbne pladser, byggepladser eller lignende, og det er svært at beskytte sig elektronisk, kan det være en fordel med overvågning.\nTryghed for virksomheden\nSom virksomhed kan et tyveri være forstyrrende for driften og derfor en belastning, som kan vedrøre mange medarbejdere. Det kan derfor både give mere tryghed at sikre virksomheden bedst muligt mod disse uheldige mulige hændelser, igennem overvågning og GPS tracking.\nHvis du gerne vil vide mere om yourCompany og, hvad de kan gøre for dig og din virksomhed, kan du med fordel læse mere på hjemmesiden eller ringe dertil for at få den rette vejledning.\nYourCompany er med til at skabe tryghed mod blandt andet tyveri og kan med deres ekspertise hjælpe med det individuelle behov, som der findes for den enkelte virksomhed. YourCompany dækker hele landet, så din virksomhed kan være med uanset beliggenheden i Danmark.


En sikret obligation er et gældsinstrument, der er bakket op af sikkerhedsstillelse. Hvis udstederen misligholder sine betalinger, betyder det, at ejendomsretten til de underliggende aktiver overføres til obligationsindehaverne. Eksempler på disse aktiver er produktionsudstyr og fast ejendom. Aktiverne skal have en levetid mindst så længe som obligationernes varighed, hvorfor fast ejendom er en populær form for sikkerhed for disse typer obligationer.\nUdtrykket kan også gælde for en bestemt indtægtsstrøm, hvorfra obligationsbetalinger foretages. For eksempel sælges obligationer for at konstruere en vejafgift, og indtægtsstrømmen fra efterfølgende betalinger anvendes til at betale obligationsrenter og eventuel indfrielse af obligationer. Obligationen anvendt i eksemplet er også kendt som en indtægtsobligation.\nPå grund af tilstedeværelsen af sikkerhedsstillelse er investorer normalt villige til at acceptere en lavere effektiv rente, når de køber sikrede obligationer. Dette kan også fungere godt for aktivintensive udstedere, der ikke har dybt gæld; de kan simpelthen tildele bestemte aktiver til en obligation for at opnå en lavere renteudgift.\nSikrede obligationer udstedes oftest af virksomheder og kommuner. De udstedes ikke af den føderale regering.


Tog Dresden - London | Køb billige togbilletter og find togtider | Trainline\nTog fra Dresden til London\nfra 88,90 €\nDen gennemsnitlige tid at rejse fra Dresden til London med tog er 18t 52m over en afstand på omkring 961 km. Der kører normalt 8 tog om dagen fra Dresden til London, og billetter starter fra 88,90 €.\nBillige togbilletter fra Dresden til London\nPrisen på togbilletter fra Dresden til London starter ved 88,90 € envejs for en Standard Class-billet, hvis du bestiller på forhånd. Reservation på dagen er normalt dyrere, og prisen kan variere afhængigt af tidspunktet på dagen, ruten eller klassen.\nDe fleste af togselskaberne i Europa frigiver deres billetter omkring tre til seks måneder i forvejen, og mange af dem kan være billigere, jo tidligere du reserverer dem. Hvis du ved, hvilke datoer du vil rejse på, vil du muligvis kunne få fat i nogle billigere togbilletter fra Dresden til London.§\nVil du vide mere om din rejse fra Dresden til London? Vi har samlet nogle af vores kunders oftest stillede spørgsmål for at hjælpe dig med at planlægge din rejse.\nHvor lang tid tager toget fra Dresden til London?\nDen gennemsnitlige rejsetid med tog mellem Dresden og London er 18 timer and 52 minutter, og der er ca. 8 tog om dagen. Rejsetiden kan være længere i weekender og på helligdage, så brug vores rejseplanlægger på denne side til at søge efter en specifik rejsedato.\nHvad er den hurtigste rejsetid mellem Dresden og London med tog?\nDen hurtigste rejsetid med tog fra Dresden til London er 12 timer and 21 minutter.\nHvor meget koster toget fra Dresden til London?\nTogbilletter fra Dresden til London starter fra kun 88,90 €, når du forudbestiller dem og er normalt dyrere, når de købes på selve rejsedagen. Priserne kan også variere, afhængigt af det tidspunkt på dagen, den rute og den klasse du bestiller.\nEr der et direkte tog fra Dresden til London?\nNej, der er ingen direkte togforbindelser fra Dresden til London. En rejse fra Dresden til London med tog vil kræve mindst 3 skift.\nHvornår afgår det første tog fra Dresden til London?\nDet første tog fra Dresden til London afgår kl. 05:40. Tiderne og tjenesterne kan variere i weekender og på helligdage.\nHvornår afgår det sidste tog fra Dresden til London?\nDet sidste tog fra Dresden til London afgår kl. 21:11. Tog, der afgår i de tidlige morgentimer eller meget sent om aftenen, kan være sovevogne, og tiderne og forbindelserne kan også variere i weekender og på helligdage.\nHvad er afstanden mellem Dresden og London med tog?\nTog fra Dresden til London tilbagelægger en distance på ca. 961 km under rejsen.\nOplysningerne er beregnet ud fra rutetog tjenester for Dresden til London for en typisk ugedag ved hjælp af tidsplandata for . I weekender, helligdage eller andre ekstraordinære tider kan færre tjenester være ledig. Billetprisen er fundet af vores kunder på Trainline på 22.10.2021 til rejser på 22.10.2021 og til voksne billetter på økonomi, rabatkort og busrejser udelukket.\nLissabon til Essen


New Age Wisdom Center består af to dele\nI butikken er det vores vision at sprede hjælp til selvhjælp, viden om spirituel og personlig udvikling gennem salg af produkter, der indeholder budskaber om dette:\nNye og antikvariske bøger, englekort og tarotkort, musik og film, meditationspuder og andet udstyr. I butikken er der en dejlig atmosfære og får du en personlig betjening med faglig viden om de produkter vi sælger, hvis du ønsker det.\nDesuden arrangerer vi foredrag i butikken, hvor vi kan være op til 40 deltagere. Emnerne er indenfor f.eks alternativ behandling og spirituelle emner.\nI behandlingsafdelingen kan du købe behandlinger af både interne og eksterne behandlere. Det er vores vision med dette arbejde, at øge viden og bevidstheden om vores selvhelbredende krop og sind og støtte klientens spirituelle udvikling.\nEghon Engelund tilbyder clairvoyance og afdøde kontakt, enkelt sessioner og workshops.\nHelle Titanis tilbyder horoskoper og håndanalyse, healing og regressionsterapi.\nHISTORIEN er, at vi åbnede vores virksomhed 10. december 1997 i lokalerne i Mejlgade 28, Aarhus - som i dag hedder "New Age Wisdom Center". I de første år fungerede vi som et showroom og behandlingslokale. I 2002 inddrog vi flere lokaler og lavede vores showroom om til butik og lokalerne bagved til behandling. I 2009 åbnede vi Forlaget ThankYou, hvor vi har udgivet en håndfuld interessante bøger om spirituelle emner. I 2013 skabte vi vores eget meditationspudelabel ”Livia Cushions” med høj kvalitet og unik pasform.\nPå gensyn i Mejlgade,\nHelle Titanis og Eghon Engelund\nNew Age Wisdom Center er indehaver af disse sites:


Vitaminer - Danfert\nSpis en almindelig vitaminpille dagligt. Det gælder både for kvinden og for manden. Folinsyre (0,4 mg dagligt) nedsætter risikoen for at føde et barn med neuralrørsdefekt. Folinsyre er også godt til mænd med nedsat sædkvalitet.\nMange danskere har et lavt indhold af D-vitamin i blodet i vinterhalvåret. D-vitamin mangel nedsætter både kvindens- og mandens frugtbarhed.\nAt kvinden spiser en sund og varieret kost og indtager Folinsyre (Folsyre) 0,4 mg dagligt fra 3 måneder før behandlingen og i den efterfølgende graviditet. Hvis kvinden tidligere har født eller aborteret et barn med visse misdannelser i hjernen eller rygmarven, tilrådes det at tage 5 mg folinsyre dagligt. Det samme gælder, hvis kvinden tager medicin mod epilepsi.\nMan forebygger D-vitamin mangel i vinterhalvåret ved at indtage 40 mikrogram D-vitamin dagligt fra 1. oktober til 1. maj.


Ny kamp – Ny chance – Herning Blue Fox\nNy kamp – Ny chance\nSkrevet af Herning Blue Fox den 18. oktober 2018\nFredag aften skal Blue Fox i kamp igen. Endnu en udekamp venter, og denne gang går turen til Herlev. Der er face off kl. 20.00.\nDet har ikke været en sjov sæson indtil nu for Blue Fox. Vi må være ærlige og sige, at ikke ret meget har fungeret. Der har været glimt af det som vi gerne vil se, og i halvdelen af kampene har vi tilmed været foran med to mål. Men det har ikke været sjovt. Spillet har ikke fungeret, og indstillingen har ikke været god nok. Blue Fox ligger i den tunge ende, og når det er tilfældet for lang tid ad gangen, så begynder snakken at kører. Den dårlige stemning begynder og brede sig, og alle ”sofatrænerne” vågner op fra deres skjul. Det er ikke sjovt, og det er ikke sådan det skal være i vores klub. Det skal stoppe nu, også selvom det er svært.\nHoldet har ikke leveret godt nok nej, men er der nogen der godt ved det, så er det netop dem, og det gælder både spillere og trænere. De arbejder hver dag på at forbedre det, og det må vi stole på at de kan, for det er nemlig vores job, som fans. Vi skal være der for holdet og for klubben, i medgang og langt langt vigtigere, i modgang. Kan man ikke det, så skal man ikke være med. Det eneste vi kan og skal gøre, det er at støtte holdet, og skabe positiv energi.\nFredag er der en ny kamp, og en ny chance. En ny chance for både sejr og point, men ikke mindst for en ordentlig indsats. Efter seneste kamp mod Hvidovre må holdet være opsatte på at revanchere sig, og det får de så chancen for mod Herlev. Det bliver ikke nemt, selvfølgelig gør det ikke det. Ingen kampe er nemme. Men møder vi op, og er vi klar, så har vi muligheden for at tage sejren. Vi må blive ved med at være positive, og vi må blive ved med at tro på det. Det har været en hård sæsonstart, men tålmodighed er en dyd. Vi venter stadig på det gode spil. Vi venter på stabiliteten og resultaterne. ”Alt godt plejer at komme til dem der venter” er et kendt ordsprog, og det håber vi i den grad så er korrekt.\nNy kamp, ny chance. Tre point på spil, tre point som vi både tror, håber, og ved at vi kan hente med hjem til Herning.


Topliste: Livecasts for enhver smag – Thomas Wittenburg\nHome » Blog » iSociety » Topliste: Livecasts for enhver smag\nTopliste: Livecasts for enhver smag\nThis entry was posted in iSociety and tagged Africam Dyr Lifestreaming Tog Transport Web 2.0 Webcam Webcast on April 16, 2010 by Thomas Wittenburg\nWebcams over hele verden holder dig opdateret\nMan kan finde alt på internettet. Også et webcam, der viser lige præcis DIN interesse. Siden webkameraets indtog i slutningen af halvfemserne, har det opnået stadig større popularitet. I dag er det primært videotelefoni, eksempelvis over services som Skype, der bærer webkameraet frem. Men de gode gammeldags opstillinger med et kamera, der filmer et bestemt område et eller andet sted i verden, eksisterer stadig. Vi har fundet fem af de fedeste… Måske.\nEt af de allerbedste webcam sites for folk med interesse i Afrikas dyreliv. Misser man nogle af de mange dyrebesøg foran kameraerne – og det er altså både elefanter, giraffer og næsehorn, der kommer på besøg – ligger sidens bagmænd ofte videoerne ud, så man aldrig går glip af de storslåede naturoplevelser. Siden har i øvrigt også to kameraer i Nordamerika.\nHvor de fleste fede webcams viser tingene så tæt på, at man rent faktisk kan se, at der sker noget i billedet, er PyramidCam sat op på så tilpas lang afstand, at det eneste man kan se på billederne, er døgnets gang. Stort set i hvert fald. Det byder dog også på spektakulære billeder fra tid til anden, når solen giver et herligt skær over de to store Giza-pyramider. Og så kan man jo sidde at drømme sig lidt væk på en grå arbejdsdag.\nGenvejen til Stillehavet er trafikeret dag og nat året rundt. Panamakanalens Miraflores sluse er et af de steder man kan følge, hvis skibsfart skulle være ens store passion. Udover Miraflores kan man også se Gatun-slusen, Centennial Bridge, samt et større anlægsarbejde for at udvide kanalen.\nWebcam-verdenen er især for de dyreinteresserede. Ved Florida Keys har man sat et kamera op ved et temmelig fiskebefærdet rev, der giver live-fisk døgnet rundt. Kameraet flyttes af og til rundt, da det sidder under en båd, der ligger for anker ved revet.\nAlle raske drenge elsker tog! Til disse trainspotters findes naturligvis også fantastiske webcams. Blandt andet har Trains.com et live-feed til togkrydset i Rochelle Illinois. Angiveligt et af de mest befærdede togkryds i staterne… Eneste ulempe er, at siden kræver login. Det er til gengæld gratis. Og hvad er bedre at have kørende en fredag aften, end tog direkte fra Guds eget land?\n← Ny hud printes på kroppen\nVirus skal lave brint →


Mad – Blog om Indien – Opdagindien.dk\nDet ubehagelige tidspunkt….\n… hvor man indser at man ikke har vasket fingre i tæt på et døgn, og nok skulle have spist med kniv eller gaffel, i stedet for med fingrene…\nForfatter Rasmus Fredslund HansenUdgivet marts 17, 2013 Kategorier BillederTags Indien, MadSkriv kommentar til Det ubehagelige tidspunkt….\n1 meter mad…\nPå hotellet var vi rendt på to midaldrene damer fra henholdsvis Danmark og Sverige, som nød deres pensionist tilværelse, og en læmgere rejse i Indien med tog og bus. Da vi skulle vise dem et fornuftigt sted at spise, endte vi (endnu en gang) på Green Rock, og Line imponerede alle med hendes ret. En en meter lang dhosa med ost (sydindisk specialitet). Merethe imponere Line og jeg med hendes zizler, en møg varm støberjernstallerken med sydende grøntsager ovenpå.\nForfatter Rasmus Fredslund HansenUdgivet februar 16, 2013 Kategorier MadTags dhosa, Green Rock Bhuj, Indien, Mad, ZizzlerSkriv kommentar til 1 meter mad…\nVi kom forbi sælgeren på vej hjem fra restaurant Green Rock. Vi havde endnu ikke vænnet os til at denne del af Indien ikke kræver veludviklede forhandler gener, så inden vi nærmede aftalte vi indbyrdes hvad sådan en pakke måtte koste. Det viste sig dog helt ligegyldigt da sælgeren sagde: ”20 rupees pr hundrede gram”. Vi kiggede på hinanden og smilte, og gik så på jagt efter den variant vi skulle prøve. Ikke at det var svært, karamel og peanuts, er jo svær at lade ligge så snart var vi 400 gram slik rigere, og 8 kr fattigere.\nForfatter Rasmus Fredslund HansenUdgivet februar 12, 2013 Kategorier KulturenTags Indien, Mad, slikSkriv kommentar til\nIgen i dag inviterede jeg Line ud og spise på en af byens finere restauranter, hvor betjeningen er i top, maden er god og vandet gratis. Da drikkepengene var sendt i køkkenet lød den samlede regning på 31 kr. Jeg undres stadig over det kan lade sig gøre.\n(Og det var så tredje besøg på restaurant Green Rock på en uge… Og stedet får de bedste anbefalinger).\nForfatter Rasmus Fredslund HansenUdgivet februar 11, 2013 Kategorier RejsenTags Bhuj, Green rock restaurant, Indien, MadSkriv kommentar til Romantisk middag


a la Bitten: De bedste restaurant besøg i 2013 - Restauranter i København\nDe bedste restaurant besøg i 2013\nSå er 2013 slut, og jeg vil nu give et bud på de bedste restaurant oplevelser, vi har haft, i løbet af 2013.\nAmass (København): Amass var klart årets favorit. Stedet er uformel og serverer himmelsk og robust mad. Selvom chef kokken oprindelig kommer fra Noma er dette en hel anden oplevelse. Vi elsker begge steder, men hvor der er andre fantastiske steder ala Noma, har jeg aldrig oplevet noget så unikt som Amass. Fortsætter den i samme stil, så bliver den ikke blot årets favorit men favoritten over alle.\nGeranium (København): Min veninde Katrine og jeg havde en skøn aften på Geranium på trods af vejret :)\nNoma (København): Noma er Noma - og alle kender til den nu om dage, så det er vist ikke nødvendig at sige mere om den.\nDinner (London): Jeg har aldrig været fan af due bryst, da det ofte bliver serveret ret råt, og det falder ikke rigtigt i min smag, eller måske skal jeg sige "faldt", for på dette Dinner besøg fik jeg en fantastisk due ret, så det kan åbenbart være godt, hvis det er lavet helt rigtigt. Og i dette tilfælde var det altså fantastisk.\nAcquarello (San Francisco): Jeg fik en af de bedste fiskeretter (sværdfisk) nogensinde på Acquarello og også nogle skønne gnocchi.\nAOC (København): Katrine og jeg havde en hyggelig aften på AOC med masser af god mad og drikke.\nHKK (London): Vi fik nogle virkelig skønne og forfinede kinesiske retter på HKK.\nKock og Vin (Göteborg): Kock og Vin var vores bedste restaurant oplevelse på årets og mit første rejse til Göteborg. Stedet er klar i Michelin klasse, og vi vil gerne vende tilbage dertil, næste gang vi er i Göteborg.\nBhoga (Göteborg): Maden på Bhoga er simpel, moderne og smagfuld.\nAziza (San Francisco): Vi havde på ingen måder forventet at finde Michelin værdig mad på en Marokkansk restaurant. Det skulle bare prøves, og heldigvis viste det sig at være en fantastisk og hel unik mad oplevelse, jeg gerne prøver igen.\nBenu (San Francisco): Benu er klart for dyr i forhold til, hvad man får serveret, samtidig er det bare så svær at finde en god asiatisk tasting menu, at de må få en stjerne.\nGalvin at Windows (London): Jeg havde ikke forventet mig meget af dette sted, men faktisk fik jeg en af de bedste risotto'er, jeg nogensinde har fået på dette sted. Og det skulle ikke undre mig, at stedet kunne havde været bedre endnu - måske endda en kategori op, hvis det ikke bare havde været deres billige frokost menu, vi havde spist. Stedet har i øvrigt en fantastisk udsigt over London.\nKofoed (København): Jeg elsker enhver sted, der kan tage ingredienser, jeg normal ikke er så glad for, og alligevel give mig en skøn mad oplevelse. Kaffe er min absolut hade ingrediens, og jeg har flere gange måttet opgive en dessert fordi, at der viste sig at være kaffe i. Kofoed serverede den første kaffe dessert, jeg nogensinde har spist færdig - det skal de have ros for.\nPollen Street Social (London): Pollen Street Social er travl, larmende og uformel, men maden den var skøn. Og næste gang, vi er i London, vil vi enten besøge stedet igen eller prøve en af søster restauranterne.\nIndsendt af Bitten kl. 11.50\nTilbage til skønne Amass


tinglysning.dk - Digitalisering af pantebrev\nTinglysning Hvad er hvad? Digitalisering af pantebrev\nI forbindelse med digital tinglysning kan det være nødvendigt at konvertere et eksisterende pantebrev til et digitalt pantebrev.\nDet er som udgangspunkt kun nødvendigt at digitalisere, hvis der skal tinglyses en påtegning på dokumentet. Der er ingen 5-års frist for konvertering af pantebreve. Alle pantebreve (også ejerpantebreve) bevarer deres gyldighed, indtil de aflyses på helt sædvanlig vis - uanset om det er om 10, 20 eller 30 år.\nRettigheder i pantebreve er dog kun beskyttet i 5 år fra 8. september 2009, medmindre pantebrevet inden da er konverteret, og der er registreret underpant på pantebrevet. Dette kan f.eks. betyde, at en underpantsætning af et pantebrev kan blive fortrængt af en ny underpantsætning, hvis pantebrevet ikke er konverteret inden 5 år.\nSom udgangspunkt skal man kunne forevise pantebrevet for at konvertere det.\nDet betyder, at man skal sende det originale pantebrev – inklusiv eventuelle påtegnede utinglyste transporter og oplysning om eventuelle underpanthavere – til Tinglysningsretten og bede om at få pantebrevet konverteret. Man skal begrunde anmodningen – for eksempel med, at det sker i forbindelse med en påtegning.\nSom autoriseret anmelder (læs om anmelderordning her) med mere end debitorrettigheder kan man også selv foretage konverteringen ved at\nbruge dokumenttypen ”Digitaliser Pantebrev”, der er afgiftsfri, eller\nkonvertere i forbindelse med, at man alligevel anmelder en påtegning på et dokument. Her indsætter man en erklæringstekst. Dette koster kun den afgift påtegningen alligevel udløser.\nVisse pantedokumenter kan konverteres, uden at man foreviser pantebrevet (f.eks. servitutter og skøder tinglyst pantstiftende). I den situation kræves der en erklæring fra kreditor, fra debitor (eventuelt flere debitorer, hvis pantet er tinglyst på flere ejendomme) og fra eventuelt tinglyste implicitte fuldmagtshavere.\nbekræftelse på, at pantebrevet begæres konverteret til digitalt pantebrev, og at det ikke er overdraget til anden kreditor\nkreditors identitet - inkl. cpr- eller cvr-nr\norientering om, hvorvidt pantet var håndpantsat (og skal være underpantsat) plus cpr- eller cvr-nr. for denne eller disse rettighedshavere.\nFor vedtægter til en ejerforening, der er lyst pantstiftende for under 45.000 kr. vil det i de fleste tilfælde være tilstrækkeligt, at der foreligger ovennævnte erklæring fra kreditor.\nTinglysningsretten tager konkret stilling, når vi har modtaget anmodningen om konvertering sammen med de relevante erklæringer.\nAnmodningen samt de relevante erklæringer skal fremsendes per brev til Tinglysningsretten.\nDigitaliser Pantebrev Fast EjendomHer kan autoriserede anmeldere finde en vejledning (pdf) i at konvertere et papirbaseret pantebrev til et digitalt pantebrev.\nDigitaliser Pantebrev BilHer kan autoriserede anmeldere finde en vejledning (pdf) i at konvertere et papirbaseret pantebrev til et digitalt pantebrev.\nDigitaliser Pantebrev Andel Her kan autoriserede anmeldere finde en vejledning (pdf) i at konvertere et papirbaseret pantebrev til et digitalt pantebrev.\nDigitaliser Pantebrev Løsøre Her kan autoriserede anmeldere finde en vejledning (pdf) i at konvertere et papirbaseret pantebrev til et digitalt pantebrev.\nSpørgsmål & svarHer kan du finde de oftest stillede spørgsmål og svar om konvertering og digitalisering af pantebreve.


Den gule havestue: Pause\nIndsendt af Annette Bendtsen kl. 4/17/2012\nAnnette - Eventyr Haver 17. april 2012 kl. 16.07\nJa den er got nok flot din blodblomme og så er det godt du trænger til pause så du har tid til også at dele med os :)\nTak for kigget og god dag til dig\nJette 17. april 2012 kl. 16.18\nHej Anette.endelig fandt jeg ud af hvem du er.Du har jo tilmeldt dig hos mig.og nu har jeg også tilmeldt mig hos dig.kan ikke forstå at du ikke popper op hos mig.er der nogen der ved hvorfår.Dejlig blog du har.og skønne billeder af din blodblomme.\nJeg er jo ny og kæmper lidt med alt det tekniske.\nGod arbejdslyst med malerarbejdet.V/H Jette(mit lille gods)\nVivi 17. april 2012 kl. 17.35\nHvor er den stor , fin og fantastisk din blodbøg :-)\nKender det alt for godt, det med hvor lang tid det tager at male ;-)\nKarina 17. april 2012 kl. 19.35\nDejlig blodblomme og ja, man kunne godt ønske sig en længere blomstring. Til gengæld venter en masse andet os i stedet.\nLandliggeren 17. april 2012 kl. 19.42\nPauser må der til :-). Og med det pausebillede må der da komme lidt energi til malerarbejdet - selvom det ikke lige er det mest interessante arbejde......\nHøneballehaven 17. april 2012 kl. 20.18\nDin blodblomme er rigtig skøn, men heldigvis har den mørkt løv, så selv efter blomstringen er den smuk, synes jeg.\nStort arbejde med at male, god arbejdslyst :o)\nSussi / Sussinghurst 17. april 2012 kl. 20.20\nDe er så dejlige alle de blomstrende "frugt"træer, og som du skriver, så er det bare om at nyde dem - det varer så kort.\nAnne 17. april 2012 kl. 20.26\nDen store blodblomme er et smukt syn.\nGod arbejdslyst og sikke flittig du er.\nLisbeth 17. april 2012 kl. 22.33\nJeg misunder dig ikke malerarbejdet, men hvor må det være skønt når det er overstået og alt er nymalet. Pausen er da ren nydelse, din blodblomme er fantastisk smuk og jeg er så glad for at jeg netop har købt 2 som vil vokse sig store som dit.\nForsat god ferie og god malelyst:-) Knus\nFrk. Anemone 17. april 2012 kl. 22.43\nFortsat god arbejdslyst med malerarbejdet.\nHanne i haven 17. april 2012 kl. 22.55\nJa, blodblommen er et superskønt træ, og det er et virkelig flot eksemplar du har. Jeg håber at du holder mange pauser og nyder det :-)\nHavenarkomanen 18. april 2012 kl. 08.32\nDet er en skam den ikke blomstre en hel måned :) Men mon man så ville nyde det lige så meget?? :)Næppe...\nIna 18. april 2012 kl. 22.01\nMin blodblomme blomstrer også nu, men den kan ikke helt måle sig med din. Min er også kun 1 år ;-)\nAnnette - Eventyr Haver 30. april 2012 kl. 11.12\nDejlige billeder af de skønne blomster på blodblommen - nu bliver det også snart lyserødt snevejr :) det er så smukt med begge dele :)\nDejlig dag til dig Annette


OB stirrer lige ned i afgrunden – Ekstra Bladet\n25. sep. 2016 kl. 20:46\nBåde træner Kent Nielsen og sportschef Jesper Hansen har fejlet i OB's pinlige efterår, mener Ekstra Bladets sportsredaktør, Allan Olsen\nOM FYNBOERNE når slutspillet, er nærmest ikke værd at diskutere, for selvfølgelig gør de ikke det.\nDertil er kvaliteten i truppen ganske enkelt for ringe, og selvfølgelig vil OB’s ledelse til hver en tid mene, at der stadig er masser af point at spille om.\nOK, DET ER til dels også rigtigt, men når man taber seks Superliga-kampe i træk og ikke magter at score i de seneste fem, så står krisen og banker en lige i klodserne. Så det kan mærkes.\n0-3-nederlaget til Brøndby kan der intet indvendes mod, og havde Brøndby været langt mere koldblodige og dygtigere i sidste aflevering og afslutning, så kunne det snildt have endt 5- eller 6-0.\nHANY MUKHTAR vendte tilbage efter tre kampes fravær og gav Brøndby den flair, de visioner i spillet og den målfarlighed tilbage, der var væk mod både Viborg og Lyngby.\nEfter sigende koster lejesvenden ti mio. kroner at købe fri fra Benfica – og hvis jeg var Jan Bech Andersen, ville jeg smide dem omgående.\nEn fornøjelse at se på og formentlig også at spille sammen med. En klar profil i Superligaen og en spiller med stort salgspotentiale.\nMEN TILBAGE TIL OB, for hvem har egentlig ansvaret for, at den fynske Ådal er blevet til en ren jammerdal, hvor nedrykningsfaren bestemt er et spøgelse, man ikke sådan lige kan jage bort?\nJa, oplagt er det at kigge på Kent Nielsen, der bestemt ikke har fået det til at svinge. Specielt ikke offensivt, men til OB’ernes ros skal det trods alt anføres, at det ikke ligner et hold i mental opløsning i håbet om en trænerfyring, selv om der var mange udslåede arme mod Brøndby.\nLIGE SÅ nærliggende er det da også at kigge på den trup, som sportschef Jesper Hansen har sammensat.\nHan har travlt med at fortælle, at han kun har Superligaens syvendestørste budget, men når man spiller som en klub med det mindste budget, så er det en sølle undskyldning.\nSå ja, Kent Nielsen må tage sin del af ansvaret og har givet OB-ledelsen gode kort på hånden, hvis de vil af med ham, men man kan edderbankeme også spørge sig selv, om Jesper Hansen har fået nok kvalitet for pengene.\nHalvdelen inde i grundspillet er svaret et rungende nej! Der mangler kreativitet på midtbanen, ordentlig indlæg fra kanterne og ikke mindst træfsikre angribere i OB-truppen.\nOg nedrykningen? Jamen, OB skal vist være glade for, at der ikke er to direkte nedrykkere som tidligere, så de har sådan set masser af tid til at vende skuden, selvom det efterhånden har taget så meget vand ind, at det er alvorligt i fare for at kæntre.\nHistorisk OB-krise: Ingen mål i otte timer\nDerfor er OB i krise\nHøjbjerg og Southampton forstærker West Hams krise\nSå bliver de ikke større: Giga OB-chance bliver brændt:


Milton Keynes Hotel i Deanshanger til Bedste Pris-garanti | Agoda.com\nMilton Keynes HotelBuckingham Rd, Deanshanger, Deanshanger, Storbritannien - Se på kortGodt6,4Baseret på231anmeldelserMilton Keynes HotelSe flere billeder"The staff were extremely helpful and pleasant; always had a..."SusanUnited KingdomLobbySe flere billederSe alle 26 billeder6,3 PlaceringsbedømmelseSe på kort6,3Beliggenhed\nMere om Milton Keynes HotelEn oversigtHvis du leder efter et godt beliggende hotel i Deanshanger, så er Milton Keynes Hotel et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. På Milton Keynes Hotel gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Hotellet tilbyder gratis trådløst internet på alle værelser, reception åben hele døgnet, handicapfaciliteter, bagageopbevaring, parkering for at sikre, at gæsterne nyder deres komfortable ophold så meget som muligt. Hotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde opvarmning, skrivebord, telefon, ventilator, fjernsyn. Hotellet tilbyder fantastiske faciliteter inklusive golfbane (inden for 3 km), der vil hjælpe dig med at slappe af efter en begivenhedsrig dag i byen. Med sit tilbud om et afslappende og problemfrit ophold hver gang er Milton Keynes Hotel det kloge valg for rejsende til Deanshanger.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelserbadekarhårtørrerskrivebordbruserkaffe-/temaskineTVgratis vand på flaskesatellit-/kabel-TVventilatorVis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mere


Flotte glasløsninger til BLOX\nNår man ser BLOX udefra, er der ingen tvivl; Det er et helt specielt byggeri. Også på indersiden skiller Realdanias ambitiøse prestigebyggeri på Københavns havnefront sig meget ud. Glarmestre Snoer og sønner har leveret og monteret flere indvendige vægløsninger, bestående af spejle og farvede glaslåger, til det markante byggeri.\nEn 4 meter høj skabsvæg med farvede glaslåger er blevet til i samarbejde med Paustian Inventar, som har stået for store dele af indretningen af BLOX.\n- BLOX består ikke bare af blokke, men også af kæmpe glasflader. Der har været tale om en lang proces med mange aktører, og vi har ventet spændt på at komme i gang med vores del af BLOX. Alle materialer er nøje udvalgte og de valgte løsninger har givet hver deres særlige udfordringer, fortæller Torben Snoer, direktør i Glarmestre Snoer og Sønner.\nGlasvæggene er bygget op af låger af lamineret glas monteret på rammer af vinkeljern. Alle komponenter til lågerne er monteret i værkstedet hos SnoerGlas i Københavns Nordvest-kvarter, hvorefter det hele er samlet til glasvægge i ankomstrummet, DAC Passage, i BLOX. DAC Passage ligger to etager under terræn, og her går man ned, for at komme op og rundt i BLOX. DAC Passage er også adgangsvejen til havnen – uden at man kommer i kontakt med de mange biler på Chr. Brygge.\nLæs også interview med administrerende direktør i DAC, Kent Martinussen: En by i bygningen\nØverst på en modstående væg, er 22 mindre låger monteret over en åben reol på en 4 meter lang væg. De 1,4 meter høje og 1,2 meter brede låger er af typen ”Mirastar”, et 12 mm tykt laminat af halvtransparent spejlglas og almindeligt floatglas. Glasset er limet på rammens yderside, som derfor ikke er synlig i den færdige væg.\nLæs mere om den kreative glasløsning til Blox her.


5 Københavnerbands på Roskilde - Musik | www.urbankbh.dk\nUrban Kbh Forside Byliv Scene Stil Musik Mad & drikke Night In/Out Om UrbanKBH Cookie og privatlivspolitik 5 Københavnerbands på Roskilde Photo: Copenhagen Collaboration Author: Kasper Olsen 28. juni 2012, 05:07\nDet er de store internationale stjerner, der præger toppen af roskilde-plakaten, men København er heldigvis også rigt repræsenteret og der er masser af god københavnermusik at finde på festivalens scener. Tags\nMusik Roskilde Festival Shiny Darkly\nHvor: Pavilion JuniorHvornår: Tirsdag, kl. 17.30\nEt af de mest sprælske rockbands i den danske undergrund netop nu må være københavnertrioen Shiny Darkly. Warm-Up ugen byder på mange fine koncerter med up-coming bands, men skal man vælge én, så må valget falde på Shiny Darkly - vel at mærke hvis man holder af ekspressiv musik fra det mørke hjørne af rockspektret, hvor også bands som Raveonettes, Jesus and Mary Chain og Black Rebel Motorcycle Club holder til. I maj i år kom de første toner fra bandet på vinyl i form af ep’en »Shiny Darkley«, og trioen er allerede godt i gang med at grave sig op af undergrundens muld, til et større publikum. Det skulle ikke undre om bandet næste år står som en del af det »rigtige« Roskilde program, men der er ingen grund til at ikke at tjekke dem ud under Warm-Up ugen i år.\nApparatjik Hvor: Orange Hvornår: Torsdag, kl. 1.00\nOk, det er kun en fjerdedel af denne supergruppe, der kan kalde sig selv københavner, men det er grund nok til at snige sig med på listen. Mew forsangeren Jonas Bjerre dannede sammen med Coldplay bassisten Guy Berryman, Magne Furuholmen fra norske a-ha, samt den svenske superproducer Martin Terefe, i 2008 dette ambitiøse og legesyge projekt, der blander indierock og elektronik til deres helt eget udtryk. I april udkom kvartettens andet album »Square Peg in a Round Hole«, som måske ikke er super let tilgængeligt, men absolut interessant. Det skal blive spændende at se de fire erfarne kræfter boltre sig på den store Orange scene, som de får lov at lukke på festivalens første dag.\nMusikerkollektivet Copenhagen Collaboration er en musikalsk legeplads for cirka 30 musikere fra den københavnske undergrund og indie-scene. CopCol består af medlemmer fra Alcoholic Faith Mission, Cody, Sleep Party People og en række andre bands, der har skabt et fælles musikalsk univers i midten af medlemmernes forskellige musikalske ståsteder, der spænder fra følsom americana til dyster indierock. Et af det store kollektivs første møder med verden, var da bandet spillede deres version af Band of Horses sangen ‘Funeral og lagde en video af denne session ud på Youtube. Band of Horses blev så begejstrede for videoen, at de lagde den på deres egen hjemmeside. Når CopCol, der i år kan fejre to års fødselsdag, indtager Arena-scenen med 30 musikere, er der potentiale til en Roskildeoplevelse af de sjældne.\nI Got You On Tape Hvor: Arena Hvornår: Fredag, kl. 19\nForrige års P3 Guld vindere I Got You On Tape er altid værd at opleve live. Det uhyre velspillende band og Jacob Bellens mørke, personlige vokal, samt et musikalsk univers, der både trækker på skæv indie-rock, disco og mange andre musikalske grene, gør I Got You On Tape til et band, der skiller sig langt uden for mængden. Kvartetten, der sidste år udgav deres fjerde album, »Church of the Real«, har før spillet på Roskilde Festivals mindre scener, men denne gang har de fået en fortjent plads på festivalens næststørste scene og endda i bedste sendetid.\nSpillemændene Hvor: Gloria Hvornår: Lørdag, kl. 17\nDet poetiske københavnske folkband Spillemændene er et forholdsvis ubeskrevet blad, med kun en enkelt ep på samvittigheden. Men sekstetten, der gav en fremragende koncert på årets SPOT festival, er absolut værd at kigge nærmere på. Musikken har rod i folk og rock, og bandets poetiske tekstunivers bobler af sjove tekster, med skæve og dystre historier, der tager afsæt i både bandet selv og figurer fra kendte børnehistorier. Sangeren Nicolai Elsbergs dybe vokal og stærke scenenærvær er samlingspunktet i et meget velspillende hold af konservatoriemusikere. Spillemændendes musik er i sig selv interessant, men bandet skal helst opleves live, hvor de er garanter for en god og speciel koncertoplevelse.


Hvordan åbner Jeg Filen NON? Filendelsen .NON - File Extension .NON\nHvad er NON fil?\nNON er en filtypenavn, der ofte er tilknyttet Star Wars: Tie Fighter Mouse Options filer. Star Wars: Tie Fighter Mouse Options format blev udviklet af LucasArts Entertainment Company, LLC. NON filformat er kompatibelt med software, der kan installeres på Windows systemplatform. NON filformat sammen med 1509 andre filformater hører til kategorien Spilfiler. Den software, der anbefales til styring af NON filer, er Star Wars: TIE Fighter. På det officielle websted for LucasArts Entertainment Company, LLC udvikler finder du ikke kun detaljerede oplysninger om softwaren Star Wars: TIE Fighter, men også om NON og andre understøttede filformater.\nProgrammer, der understøtter NON filtypenavn\nNedenfor er en tabel, der viser programmer, der understøtter NON filer. Filer med filtypenavn NON, ligesom alle andre filformater, kan findes på ethvert operativsystem. De pågældende filer kan overføres til andre enheder, hvad enten det er mobil eller stationær, men alligevel er det ikke alle systemer, der er i stand til at håndtere sådanne filer korrekt.\nProgrammer, der understøtter filen NON\nHvordan åbner jeg filen NON?\nAt være ude af stand til at åbne filer med NON udvidelse kan have forskellige oprindelser. På den lyse side er de mest opståede problemer vedrørende Star Wars: Tie Fighter Mouse Options filer ikke komplekse. I de fleste tilfælde kan de adresseres hurtigt og effektivt uden hjælp fra en specialist. Vi har udarbejdet en liste over dem, der vil hjælpe dig med at løse dine problemer med NON filer.\nTrin 1. Download og installer Star Wars: TIE Fighter\nDen vigtigste og hyppigste årsag, der forhindrer brugere fra at åbne NON filer, er, at intet program, der kan håndtere NON filer, er installeret på brugers system. Gå til Star Wars: TIE Fighter udviklerwebstedet, download værktøjet og installer det for at løse dette problem. Det er så let Den fulde liste over programmer grupperet efter operativsystemer kan findes ovenfor. Den sikreste metode til at downloade Star Wars: TIE Fighter installeret er ved at gå til udviklerens websted (LucasArts Entertainment Company, LLC) og downloade softwaren ved hjælp af medfølgende links.\nTrin 2. Bekræft, at du har den seneste version af Star Wars: TIE Fighter\nDu har stadig ikke adgang til NON filer, selvom Star Wars: TIE Fighter er installeret på dit system? Sørg for, at softwaren er opdateret. Softwareudviklere implementerer muligvis support til mere moderne filformater i opdaterede versioner af deres produkter. Dette kan være en af årsagerne til, at NON filer ikke er kompatible med Star Wars: TIE Fighter. Den seneste version af Star Wars: TIE Fighter er bagudkompatibel og kan håndtere filformater understøttet af ældre versioner af softwaren.\nTrin 3. Tildel Star Wars: TIE Fighter til NON filer\nHvis du har den nyeste version af Star Wars: TIE Fighter installeret, og problemet fortsætter, skal du vælge det som standardprogrammet, der skal bruges til at styre NON på din enhed. Processen med at knytte filformater til standardapplikation kan variere i detaljer afhængigt af platform, men den grundlæggende procedure er meget ens.\nVælg Åbn med posten fra filmenuen, som du får adgang til ved at højreklikke på NON-filen\nFor at afslutte processen skal du vælge Søg efter en anden app på denne pc post og bruge filudforskeren til at vælge installationen Star Wars: TIE Fighter. Bekræft ved at markere Brug altid denne app til at åbne boksen NON filer og klikke på OK knappen.\nVælg Information fra rullemenuen, der åbnes ved at klikke på filen med NON-udvidelse\nHvis du fulgte de foregående trin, skulle der vises en meddelelse: Denne ændring anvendes til alle filer med NON udvidelse. Klik derefter på knappen Frem for at afslutte processen.\nTrin 4. Kontroller NON for fejl\nDu fulgte nøje trinnene, der er anført i punkt 1-3, men problemet er stadig til stede? Du skal kontrollere, om filen er en ordentlig NON-fil. Problemer med åbning af filen kan opstå af forskellige årsager.\n1. Kontroller, at det pågældende NON ikke er inficeret med en computervirus\nHvis filen er inficeret, hindrer malware, der findes i filen NON, forsøg på at åbne den. Det tilrådes at scanne systemet efter vira og malware så hurtigt som muligt eller bruge en online antivirusscanner. Hvis scanneren opdagede, at NON-filen er usikker, skal du fortsætte som instrueret af antivirusprogrammet for at neutralisere truslen.\nHvis NON-filen blev sendt til dig af en anden, skal du bede denne person om at sende filen til dig igen. Under kopieringsprocessen af fil kan der opstå fejl, hvilket gør filen ufuldstændig eller beskadiget. Dette kan være kilden til problemer med filen. Hvis filen NON kun er delvist downloadet fra internettet, skal du prøve at genindlæse den.\nDer er en mulighed for, at den pågældende fil kun kan få adgang til af brugere med tilstrækkelige systemrettigheder. Log ud af din nuværende konto og log ind på en konto med tilstrækkelige adgangsrettigheder. Åbn derefter filen Star Wars: Tie Fighter Mouse Options.\n4. Kontroller, at din enhed opfylder kravene for at kunne åbne Star Wars: TIE Fighter\nHvis systemerne ikke har tilstrækkelige ressourcer til at åbne NON-filer, kan du prøve at lukke alle programmer, der kører i øjeblikket, og prøv igen.\nOpdateret system og drivere gør ikke kun din computer mere sikker, men kan også løse problemer med Star Wars: Tie Fighter Mouse Options -fil. Forældede drivere eller software kan have forårsaget manglende evne til at bruge en perifer enhed, der er nødvendig til at håndtere NON filer.\nHvis du har yderligere oplysninger om filendelsen NON, vil vi være taknemmelige, hvis du deler dem med brugerne af vores service. Brug formularen placeres her og sende os dine oplysninger, der bekymrer filen NON.


juli 2016 – Tognummer\nDer er længere rejsetid fra Svanemøllen St. mod København H\nDet skyldes fejl på sporskifterne ved Svenemøllen St.Tog og tider ændrer sig, så hold dig opdateret. Kilde: Der er længere rejsetid fra Svanemøllen St. mod København H (Samlet trafikinformation). July 31, 2016 at 03:56PM\nDer er længere rejsetid fra Farum St. mod København H\nDet skyldes, at et tog holder og venter på ambulance til en passager ved Stengården St. Tog og tider ændrer sig, så hold dig opdateret. Kilde: Der er længere rejsetid fra Farum St. mod København H (Samlet trafikinformation). July 31, 2016 at 01:17PM\nLængere rejsetid på Togbusserne\nDer kan være længere vente- og rejsetid på Togbusserne mellem Hundige og Køge. Det skyldes cykelløbet PostNord Danmark Rundt. Kilde: Længere rejsetid på Togbusserne (Samlet trafikinformation). July 31, 2016 at 12:43PM\nDer er lang ventetid på mange S-tog i øjeblikket. Det skyldes politiets arbejde ved Østerport tidligere. Søg evt. alternativer på Rejseplanen. Vi henviser til linje F uden om København samt Movia´s busser. Kilde: S-togene kører igen (Samlet trafikinformation). July 30, 2016 at 08:31PM\nDer er lang ventetid på mange S-tog i øjeblikket. Det skyldes politiets arbejde ved Østerport tidligere. Søg evt. alternativer på Rejseplanen. Vi henviser til linje F uden om København samt Movia´s busser og Metroen. Kilde: S-togene kører igen (Samlet trafikinformation). July 30, 2016 at 08:25PM\nDet skyldes politiets arbejde ved Østerport St. Kilde: Der er længere rejsetid mellem København H og Hundige St. (Samlet trafikinformation). July 30, 2016 at 08:12PM\nTogene holder i øjeblikket stille mellem København H og Svanemøllen\nDet skyldes, at der går personer for tæt på skinnerne ved Østerport St.Vi ved endnu ikke, hvornår togene igen begynder at køre. Kilde: Togene holder i øjeblikket stille mellem København H og Svanemøllen (Samlet trafikinformation). July 30, 2016 at 07:52PM\nTogene holder i øjeblikket stille mellem København H og Svanemøllen St.\nDet skyldes, at der går personer for tæt på skinnerne ved Østerport St. Kilde: Togene holder i øjeblikket stille mellem København H og Svanemøllen St. (Samlet trafikinformation). July 30, 2016 at 07:44PM\nDer er længere rejsetid fra Klampenborg St. mod København H\nDet skyldes en teknisk fejl på et tog ved Østerport St. Kilde: Der er længere rejsetid fra Klampenborg St. mod København H (Samlet trafikinformation). July 30, 2016 at 07:32PM\nDer er længere rejsetid fra Svanemøllen St. mod Farum St.\nDet skyldes en teknisk fejl på et tog ved Østerport St. Kilde: Der er længere rejsetid fra Svanemøllen St. mod Farum St. (Samlet trafikinformation). July 30, 2016 at 07:22PM


Elektriker i Gråskegårde ⇒ Få 3 gratis og uforpligtende tilbud. Klik her!\nHvis du skal bruge en elektriker i Gråskegårde eller omegn, har du sikkert allerede undersøgt mulighederne for, hvordan du kan komme til at spare penge på din opgave.\nElektriker Gråskegårde – Spar tid og penge\nDet er faktisk slet ikke så svært at spare penge på elektrikerarbejde i Gråskegårde. Det kan du nemlig gøre ved at indhente op til 3 gratis og uforpligtende tilbud på din opgave. Det er let og hurtigt, og så tager det faktisk ikke meget længere tid en 5 minutter. Ud over at du for eksempel sparer penge, så sparer du egentlig også en masse tid, fordi du ikke selv skal bruge tid på at indhente tilbud fra de forskellige elektriker i Gråskegårde. Her skal du blot beskrive din opgave et sted, hvor efter det firma som vi arbejder sammen med klare resten for dig. Det er let og hurtigt klaret, og det tager ikke særlig lang tid. Her på siden kan du læse nogle af de andre tanker, du kan gøre dig selv, inden du skal indhente et tilbud på en elektriker.\nHvis du har erfaring med elektronik, er det meget naturligt at overveje, om du selv kan udføre arbejdet billigere, end det vil koste at hyre en elektriker i Gråskegårde. Dette kræver dog stor viden, da el er en svær og kan være en farlig størrelse. Derfor skal du virkelig være sikker på, at du kan udføre arbejdet godt og rigtigt, og også så det ikke skal laves om. Det kan nemlig godt komme til at koste nogle penge, hvis man laver en dyr fejl. Vælger du derimod at hente et eller flere tilbud på en elektriker i Gråskegårde, kan du komme til at spare tid på din opgave, og du er sikker på, at arbejdet bliver udført godt og korrekt.\nDet firma som vi samarbejder med benytter nemlig kun de bedste af de bedste elektrikere, og det er altså din garanti for, at arbejdet bliver udført ordenligt. Kunne du tænke dig at vide mere eller har spørgsmål, er du altid meget velkommen til at kontakte os eller vores samarbejdspartner, så vil vi gøre vores bedste for at besvare dine spørgsmål så godt som muligt. Vi vil nemlig gerne være det sted, hvor en god oplevelse med en elektriker i Gråskegårde begynder, og derfor tager vi det meget seriøst. Sidst vil vi gerne ønske dig mange gange vind i sejlene med dit nye elektrikerprojekt.\nElektriker Vang Bornholm


Knivguide: Flyverust | Læs SCANPANs guide om flyverust\nKender du det – kniven kommer ud af opvaskemaskinen og har rustpletter på bladet? Det er et problem, der ikke kun relaterer sig til knive – men faktisk kan dit bestik også få pletter af flyverust. Læs indlægget her, hvis du vil lære, hvordan du undgår flyverust – og slipper af med problemet, hvis det er opstået.\nPas godt på opvaskemaskinen\nEn opvaskemaskine kræver god behandling for, at den fungerer optimalt – og for at de ting, du putter i den ikke bliver ødelagt eller grimme at se på.\nLigesom du skal huske at tilføre salt (for at blødgøre vandet og undgå kalkaflejringer på servicen) og afspændingsmiddel (ligeledes for at blødgøre vandet og mindske overfladespændingen i vandet og dermed gøre tørreprocessen bedre) til din opvaskemaskine, er det vigtigt at holde sig for øje, at flyverust holdes ude af opvaskemaskinen – eller fjernes, hvis den først er tilstede.\nHvorfor kommer der flyverust i opvaskemaskinen?\nSvaret er faktisk simpelt - det gør der pga jern!\nDet kan nemlig ikke tåle at blive vasket op i opvaskemaskinen. Flyverust opstår nemlig, når bestik og/eller knive af rustfrit stål vaskes sammen med genstande, der;\ner lavet af andre metaller (som ikke er rustfrit stål)\ner lavet af jern\neller er rustne\nTjek fx om din hvidløgspresser er lavet af jern, før den puttes i opvaskemaskinen. Osteskærerens klinge og æggedeleren er også store syndere, når det handler om flyverust. Det samme kan gælde bestikholderen, hvis den er lavet af jern og isoleringen har fået revner og jernet dermed er blevet synligt. I dag er mange bestikholdere lavet af plastik af samme grund.\nDu kan altså være godt på vej til at undgå flyverust, hvis ting af jern, rustne ting og andre metalgenstande, der ikke er lavet af rustfrit stål holdes ude af opvaskemaskinen.\nDu skal også være opmærksom på, at madvarer med frugtsyrer, eddikesyre, mælkesyre eller salt også kan skade rustfrit bestik, hvis det har siddet på i længere tid. Syrerne kan nemlig ætse gennem den rustfri overflade, og dermed kan rusten sprede sig.\nHvordan fjernes flyverust fra opvaskemaskinen?\nHvad så, hvis du har fået flyverust i opvaskemaskinen og dit bestik har fået rustpletter? Der er flere muligheder, du kan forsøge sig med.\nFlyverust kan fjernes ved at rense maskinen ved at vaske en tom vask med citronsyre. Det fjerner rester af flyverust.\nEt andet tip i forhold til flyverust er at lægge en let sammenkrøllet ”bold” eller eventuelt to af stanniol i opvaskemaskinen – eksempelvis i bestikholderen. Bolden skal ikke være krøllet hårdt sammen, men blot formet med lidt luft omkring den.\nFyld opvaskemaskinen, og vask som normalt. Når opvaskemaskinen er færdig, kan du se på ”bolden”, hvor meget rust, der har samlet sig på stanniolen – og som nu er væk fra dit bestik.\nNu hvor du har læst, hvordan du kan passe bedst muligt på din opvaskemaskine, er det også vigtigt at fortælle, at dine forskellige køkkenknive har bedst af at blive vasket op i hånden. Opvaskemaskinen sløver knivbladet – ligesom løst liggende knive i skuffen også bliver mere sløve end hvis du opbevarer dem i en knivblok eller på en magnetskinne på væggen.\nHvis du vil læse mere om opbevaring af knive, kan du finde information i indlægget ”Sådan opbevarer du bedst dine køkkenknive”.


Singer-songwriter Louise Juul har Aarhus i hjertet og følelserne helt uden på sproget\nTolv måneder. Så længe varede Louise Juuls afstikker til hovedstaden. Nu er hun tilbage i verdens mindste storby og pladeaktuel med sit fjerde album ”Rebekkavej”, som er opkaldt efter den gade, hun boede på i København.\nMen Aarhus kaldte, og Louise lyttede. Og flyttede. ”Jeg savnede at være tæt på dem jeg kender og elsker. Her i Aarhus er der ro og sjæl, og det har jeg brug for som kunstner og som menneske.”\nOg netop ro og sjæl er fremtrædende elementer på Louises nyeste album: Det melodiske nærvær og den autentiske singer-songwriter-stil, som kendetegner Louises tre tidligere albums, er i høj grad til stede i de tolv nye sange på ”Rebekkavej”.\nAlle stemninger og følelser sidder desuden helt uden på sproget og mellem linjerne, for Louise har for første gang valgt at skrive sine tekster på dansk:\n”Jeg har boet i USA og er meget inspireret af den amerikanske sangskrivertradition. Engelsk er langt hen ad vejen et mere taknemmeligt sprog at være poetisk på – dels i forhold til rim og rytme, men også på grund af de bløde vokaler.\nDet er noget helt andet med dansk. Det kan hurtigt komme til at virke lidt naivt og kluntet, men det er måske netop i den umiddelbart lidt banale enkelthed, at man kan nå ind til en særlig form for sandhed og sårbarhed.”\nDenne enkle, men sande sårbarhed forenes med en særlig, sjælfuld styrke i Louises nye sange, som bevæger sig i hverdagens spændingsfelt mellem drømme, tanker, kærlighed, tvivl, håb og mod.\n”Jeg er en del af en generation, som længes efter mening – efter nærhed og samvær”, siger Louise. ”Jeg tror på, at når alt kommer til alt, så er det vigtigste i livet at være nær – at vi er nærværende over for hinanden.”


Du skylder din hund noget godt hundefoderAdamos\nDit valg af kattemad er ikke ligegyldigt →\nPosted on 3. oktober 2013 by Birgitte Hansen\nEn god kost til din hund er med tip at give et bedre helbred, trivsel og udseende (foto petworld.dk)\nUmiddelbart kan det godt virke meget simpelt at have hund, men ligeså snart man selv bliver hundeejer, finder man ud af, at der er mere at tage sig af, end man først troede. Der er mange praktiske ting, der skal bringes i orden, for at man kan nyde samværet med hunden i fulde drag. En af de mest elementære ting er indkøbet af hundefoder. Man skal have i tanke, at foderet ikke bare skal mætte hunden, men også rent faktisk gøre den godt. Derfor kan det kræve mere end som så.\nMange undersøgelser har påvist sammenhængen mellem menneskers kost og deres udseende, helbred og trivsel. Det samme gør sig også gældende for hunde. Man kan godt se på en hund, om den bliver fodret med noget godt hundefoder. Når først man har dette i tanke, så vil man sikkert også forstå, at man skylder sin hund at indkøbe noget ordentligt hundefoder til den.\nOrdentligt hundefoder – hvad det indebærer\nEn hund har nogle grundlæggende behov for nogle vitaminer og mineraler, som kan være med til at opbygge dens krop. Det samme gør sig jo også gældende for os mennesker. Derfor sørger anerkendte producenter af hundefoder at bruge nogle gode råvarer og balancere foderet, så det lige indeholder dét, som hunden har brug for.\nI denne sammenhæng er det også vigtigt at forstå, der findes forskelligt hundefoder til forskellige hunde. Nogle hunderacer er store, og har nogle bestemte behov i forhold til deres foder, mens andre hunderacer er mindre og har andre behov. Desuden kan der være forskel på hvad hundefoder, der er bedst for hunden, i forbindelse med dens alder eller særlige helbredsmæssige behov.\nEn god hundeejer tager altså hensyn til så mange som muligt af disse faktorer, når vedkommende køber hundefoder til sin hund. Online kan man finde et stort udvalg af foderprodukter til hunde, og så vil man også kunne danne sig et overblik og til sidst vælge det rigtige.\nFind hunderfoder her\nThis entry was posted in Hundefoder and tagged foder, hundefoder, hundemad, huns. Bookmark the permalink.\n3 Responses to Du skylder din hund noget godt hundefoder\nPingback: Hundehus giver hunden et sted at være husejer\nPingback: Hundefoder med omtanke for menneskets bedste ven\nPingback: Giv din hund tryghed med en hyggelig hundekurv


Definition af softwarepatent | Ole Tange\n← Acer and the Microsoft Tax\nHvilken software skal kunne patenteres? →\nDer findes i juridisk forstand ikke nogen definition af, hvad et softwarepatent er.\nEn udbredt definition af softwarepatenter (den deles f.eks. af Samdata\_Hovedstaden og af HK/ITMK) er:\n“patenter, som kan krænkes ved at installere software på udstyr”\nUdstyr er i denne sammenhæng f.eks. computer, plade-PC, mobiltelefon, smart-tv, smart-printer, smart-ur, musikafspiller, e-bogslæser, smart-fjernbetjening, navigationscomputer (GPS), digitalkamera, accesspoint, router, spillekonsol, settop TV-boks, og andet hardware som software kan køre på.\nSoftware er programmer eller data. Alt der kan gemmes elektronisk er software.\nDen Europæiske Patentorganisation (EPO) har et begreb, der minder om softwarepatenter, nemlig computerimplementerede opfindelser (computer implemented invention – CII). CII defineres ikke i loven, men er udviklet af EPO gennem deres praksis. CII dækker over patenter, hvori software indgår. Patentet skal desuden beskrive en løsningside, der har en “further technical effect”. Det defineres ikke, hvad “further technical effect” er, så det er nemmere at forklare hvad CII egentlig er ved at se på allerede udstedte eksempler.\nDet er en udbredt misforståelse, at en CII kræver speciel hardware (så som vaskemaskine, ABS-bremse eller vindmølle). Det er ikke tilfældet. Det understreges f.eks. af DI/DE’s patentkonsulent, som i http://www.ft.dk/samling/20131/lovforslag/l22/bilag/3/1305059.pdf uddyber, at CII også dækker over faneblade, der kan flyttes fra et vindue til et andet, samt indkøbskurv, hvor indkøbslisten lægges på køberens computer. Altså løsningsideer, der ikke kræver speciel hardware, men som kan køre på helt almindelige computere.\nSe flere eksempler på: ole.tange.dk/swpat\nDet er tydeligt, at der er et stort overlap mellem CII og definitionen af softwarepatenter ovenfor. I praksis er de eneste forskelle, jeg har kunnet finde, de enkelte eksempler, som fortalerne for CII fremfører igen og igen.\n3 Responses to Definition af softwarepatent\nPingback: Hvilken software skal kunne patenteres? | Ole Tange\nPingback: Hvad er et softwarepatent? - DenFri.dk\nPingback: Hvilken software skal kunne patenteres? - DENFRI.dk


Trykt første gang\nlørdag d. 3. juni 2000\nSom det er sket hvert år, siden vi fik grundloven skal den også fejres i år. Og hvis vejrguderne er bare en smule venligt stemte, vil det som altid ske i det grønne. Sådan skal det være, og sådan har det været også her i Hobro i alle årene. Det kan vi se i .de gamle numre af Hobro Avis fra sidst i 1800-tallet. Grundlovsdagen blev fejret med almindelig flagning, musik gennem gaderne og fest med taler i avlsbruger Pedersens skov. Her i den vestlige del af det vi i dag kalder Østerskoven havde tracteur Haslund omkring 1830 anlagt en runddel med plads til et dansetelt under en af de store ege. Ganske vist kunne han da om sommeren glæde sig over stort besøg i sin store have bag ejendommen, der senere blev kaldt Morells hjørne, men netop i de år voksede publikums trang til at feste i den grønne skov.\nLystanlæg i 1832\nI 1832 tog kommunen så over og anlagde et større stykke af skoven som lystanlæg med gange, dansegulv m.m. Midlerne hertil blev skaffet ved frivillige bidrag. Adgang til denne festplads i skoven skete via den store allé, som Faye og Ulrich anlagde fra det gamle anlæg ved havnen neden for Skibsbakken. Anlægget og festpladsen var meget populære, byens lejlighedsdigter, lærer Kjersgaard, lod sig inspirere til et digt, der blev bragt i Hobro Avis den 18.juni 1859:\n"Hør ! Fra Skoven nu Hornene\nLad os nu gaa langs denne Allé !\nHer er vi alt i Skoven jo inde.\nNu til Rundpladsen, saa skal De\nDamer og Herrer i Mængde vi\nHer, hvor den herlige Eg nu staar\n, Her, hvor Musikken en Polka\nLad os nu gaa lidt længere\nHer seer De Skyttelaugets Bane.\nFølg mig, saa skal jeg vise Dem,\nhvor man om Sommeren kjører\nHør ! paa Trommen man larmende slaaer\n. Her er vor Carrousel maa de vide;\nFrem i Culturen man stadig\nSkydebane og skyttehus\nJo, der var også kommet karrusel og andre forlystelser, og skyttelauget havde i 1884 i samarbejde med den populære restauratør Claussen anlagt en skydebane med skyttehus og restauration og en stor pavillon og en musiktribune. Det hele blev indviet ved en stor fest pinsemorgen den 29.maj. Allerede få dage senere var man der igen for at holde grundlovsfest. Med faner og byens musikorkester under ledelse af musikdirektør Ramm i spidsen marcherede folk fra torvet til fest i skoven. Der var musik og dans, taler og festmiddag. Og kulørte lamper. Avisen fortæller, at der i 1896 var 1800 mennesker til grundlovsfest. Stedet var igennem en lang årrække særdeles populært, men folk blev efterhånden mere mageligt anlagt. Det blev for besværligt at komme til Skyttehuset, der var "alt for langt at gå så langt ud i skoven."\nSkovpavillon i 1899\nSkyttehuset blev så købt af et aktieselskab, som rev huset ned og opførte den af arkitekt Jensen-Wærum tegnede Skovpavillon betydeligt nærmere byen. Den kunne indvies den 25.marts 1899 og stod således klar til den helt store jubilæums- og folkefest i anledning af grundlovens 50-årsdag. Her var flagallé, musik, taler og underholdning. Der var fællesspisning og dans, karruseller og andre forlystelser og det hele sluttede med det helt store festfyrværkeri. Også Skovpavillonen blev igennem årene et yndet udflugtsmål og forlystelsessted. Den nedbrændte i 1944 og blev senere erstattet af den nuværende "Restaurant Skoven", der nu kun er til møder og lukkede selskaber.\nFor dem, der søgte længere ud skoven for at nyde naturen, var der lidt længere fra byen end Skyttehuset, Traktørstedet, eller Jochums sted, som det hed i begyndelsen. Her var også ganske livligt besøg af byens borgere og turister. Her kunne de hvile ud over et lille traktement efter en tur til pilehøj eller Bihaven. Der var også Myrehaven eller den dybe og stejle Paradisdal at trave rundt i. En tur ad Kærlighedsstien var vel heller ikke så tosset. Stedets helt store tid kom, da fjordbådene begyndte at lægge til ved anløbsbroen nedenfor Traktørstedet. "Hobro" kom første gang en juni-aften i 1869. Den blev midt i 80erne afløst af selskabets bedst kendte båd, "Mercur". Senere blev fjord farten udvidet med to både "Maagen" og "Freja". Men også de gode tider for sejladsen fik en ende, og den regelmæssige besejling af stedet endte i 1938. Der blev gjort flere forsøg med mindre motorbåde, men også de forsøg ebbede ud.\nTraktørstedet skal opleves\nEn storhedsperiode kom i 1913 da Hobroegnens Gymnastikforening indviede en stor smukt beliggende opvisningsplads i det fri nær Traktørstedet. Aviserne var begejstrede over stedets skønne beliggenhed, og begejstringen holdt sig, når der i de følgende år var stævner og opvisninger, der ofte strakte sig over flere dage. Her blev der også en tid holdt grundlovsfester, da det blev mere og mere almindeligt at hvert parti holdt sin fest. Af denne opvisningsplads kan vi i dag stadig ane sporene. Men Traktørstedet ligger der endnu, klar til en oplevelse noget ud over det almindelige. Det starter, allerede inden man kommer indenfor med, at der er to dørhåndtag at vælge imellem. Så kan.......nej, det kan ikke beskrives, det skal opleves.\nEen ting er sikker. Det er helt ude i skoven.